ใช้ยาที่ไม่ต้องมีใบสั่งแพทย์ ปรึกษาแพทย์และใช้ยา รักษาด้วยวิธีที่ไม่เกี่ยวกับการแพทย์
ยาอมหรือสเปรย์แก้เจ็บคอที่ประกอบด้วยตัวยาระงับอาการเจ็บปวดมีส่วนช่วยในการบรรเทาอาการเจ็บที่เกิดจากตุ่มบนลิ้นได้ คุณสามารถหาซื้อยาอมหรือสเปรย์แก้เจ็บคอได้ตามร้านขายยาและร้านค้าทั่วไป  ใช้ยาอมหรือสเปรย์แก้เจ็บคอทุกๆ 2-3 ชั่วโมง หรือใช้ตามคำแนะนำของแพทย์หรือที่ระบุไว้บนฉลาก  อมยาอมทิ้งไว้ให้ละลายจนหมดและหลีกเลี่ยงการเคี้ยวหรือกลืนลงไปทั้งเม็ด เพราะการทำเช่นนี้อาจทำให้ลำคอของคุณมีอาการชาและกลืนอาหารได้ยากยิ่งขึ้น กลั้วปากด้วยน้ำยาบ้วนปากที่มีคุณสมบัติในการฆ่าเชื้อที่ประกอบด้วยเบนไซดามีนและคลอร์เฮกซิดีน น้ำยาบ้วนปากประเภทนี้จะช่วยรักษาอาการติดเชื้อรวมถึงมีส่วนช่วยในการบรรเทาอาการเจ็บและบวมได้เป็นอย่างดี  เบนไซดามีนมีคุณสมบัติในการบรรเทาอาการเจ็บ  คลอร์เฮกซิดีนมีส่วนช่วยในการฆ่าเชื้อแบคทีเรีย กลั้วปากด้วยน้ำยาบ้วนปาก 15 มิลลิลิตรนาน 15-20 วินาทีแล้วจึงบ้วนออก หากวิธีการรักษาด้วยตัวเองที่บ้านไม่ทำให้ตุ่มบนลิ้นของคุณบรรเทาลง คุณควรหาเวลาไปพบแพทย์โดยเร็วที่สุด แพทย์ของคุณจะตรวจดูอาการที่เกิดขึ้นและกำหนดวิธีการรักษาที่เหมาะกับอาการของคุณ  ตุ่มบนลิ้นอาจมีสาเหตุเกิดจากอาการแพ้หรือการติดเชื้อไม่ว่าจะเป็นเชื้อรา เชื้อไวรัส หรือเชื้อแบคทีเรีย  หากตุ่มบนลิ้นยังไม่หายดีหลังผ่านไปแล้ว 2-3 วันหรือมีอาการเกิดขึ้นซ้ำๆ ควรไปพบแพทย์เพื่อให้แพทย์ได้ทำการรักษาหรือวินิจฉัยหาโรคประจำตัวของคุณ เช่น การแพ้อาหาร  ไปพบแพทย์ทันทีหากตุ่มบนลิ้นมีขนาดใหญ่ขึ้นหรือแพร่กระจายไปทั่ว  หากตุ่มบนลิ้นมีอาการเจ็บหรืออักเสบเป็นพิเศษ หรือกระทั่งเป็นอุปสรรคในการทำกิจกรรมในชีวิตประจำวันต่างๆ อย่างการทานอาหาร ควรรีบไปพบแพทย์โดยทันที  ตุ่มบนลิ้นยังอาจเป็นอาการข้างเคียงของโรคอื่นๆ นอกเหนือจากการแพ้อาหาร ได้แก่ แผลร้อนใน หูดในช่องปาก ซิฟิลิส ไข้อีดำอีแดง หรือลิ้นอักเสบที่เกิดจากการสูบบุหรี่หรือการติดเชื้อ แพทย์ของคุณจะทำการตรวจวินิจฉัยหาสาเหตุของการเกิดตุ่มที่ลิ้น ซึ่งแม้ว่าในบางครั้งการตรวจอาจไม่สามารถยืนยันสาเหตุที่แน่ชัดที่ทำให้เกิดตุ่มที่ลิ้น แต่ก็ช่วยให้แพทย์ของคุณสามารถกำหนดวิธีรักษาที่เหมาะกับอาการของคุณได้ แพทย์อาจใช้วิธีแตกต่างกันไปในการตรวจวินิจฉัยหาสาเหตุของการเกิดตุ่มที่ลิ้น เช่น แพทย์ของคุณอาจเลือกวิธีการตรวจช่องปากหรือตรวจอาการแพ้ แพทย์ของคุณอาจสั่งจ่ายยาหรือแนะนำยาที่ไม่ต้องมีใบสั่งแพทย์ที่มีคุณสมบัติช่วยในการบรรเทาอาการเจ็บที่เกิดจากตุ่มบนลิ้น และเนื่องจากตุ่มบนลิ้นโดยส่วนใหญ่จะหายดีได้เอง แพทย์จึงมักสั่งจ่ายเพียงยาปฏิชีวนะหรือยาฆ่าเชื้อเท่านั้นหากมีอาการข้างเคียงใดๆ เกิดขึ้น  หากตุ่มที่ลิ้นทำให้คุณรู้สึกเจ็บและก่อให้เกิดอาการข้างเคียงที่รุนแรงอย่างอาการปวดร้อนในช่องปากและลิ้น แพทย์ของคุณอาจสั่งจ่ายยาอะมิทริปไทลีนและยาอะมิซัลไพรด์ให้กับคุณ  แม้ว่าจะมีผลการวิจัยเพียงเล็กน้อยที่ยืนยันว่ายาแก้ปวดสามารถช่วยบรรเทาตุ่มที่ลิ้นได้ แต่แพทย์ของคุณอาจแนะนำให้คุณใช้ยาแก้ปวดที่ไม่ต้องมีใบสั่งแพทย์ด้วยเช่นกัน ยาแก้ปวดที่เป็นที่นิยมได้แก่ยาอะซีตามิโนเฟน ยาไอบูโพรเฟน และยาแอสไพริน น้ำเกลือมีคุณสมบัติต้านเชื้อแบคทีเรียและมีส่วนช่วยในการบรรเทาตุ่มที่เกิดขึ้นบนลิ้นรวมถึงลดการอักเสบที่อาจเกิดขึ้น  คุณสามารถทำน้ำเกลือได้โดยละลายเกลือ ½ ช้อนชาในน้ำอุ่น 8 ออนซ์ กลั้วปากด้วยน้ำเกลือนาน 30 วินาทีแล้วจึงบ้วนทิ้ง พยายามกลั้วปากด้วยน้ำเกลือทุกครั้งหลังทานอาหารเพื่อขจัดเศษอาหารที่ติดอยู่ตามซอกฟันหรือบนลิ้น  กลั้วปากซ้ำ 3-4 ครั้งต่อวันจนกระทั่งตุ่มบนลิ้นหายดี ห้ามใช้น้ำเกลือสำหรับล้างคอนแทคเลนส์ในการกลั้วปากเด็ดขาด ผลการวิจัยบางส่วนพบว่าการดื่มน้ำเย็นสามารถบรรเทาความเจ็บปวดและลดการอักเสบที่เกิดจากตุ่มบนลิ้นได้ พยายามดื่มเครื่องดื่มเย็นเมื่อรู้สึกกระหายน้ำในระหว่างวันหรือจะเลือกดื่มเมื่อรู้สึกไม่สบายที่ลิ้นก็ได้เช่นกัน เพื่อไม่ให้ร่างกายเกิดการขาดน้ำ พยายามดื่มน้ำอย่างน้อย 9 แก้วต่อวันสำหรับผู้หญิงและ 13 แก้วต่อวันสำหรับผู้ชาย และสำหรับผู้ที่เคลื่อนไหวร่างกายมากหรือผู้ที่กำลังตั้งครรภ์อาจจำเป็นต้องดื่มน้ำมากถึง 16 แก้วต่อวัน การเลียน้ำแข็งทั้งแบบก้อนหรือแบบบดและไอศกรีมแท่งเป็นอีกหนึ่งวิธีที่จะช่วยให้ตุ่มบนลิ้นมีอาการดีขึ้น โดยความเย็นจากน้ำแข็งจะช่วยบรรเทาอาการเจ็บและลดการอักเสบที่เกิดขึ้น  น้ำแข็งที่ละลายยังมีส่วนช่วยให้ร่างกายไม่ขาดน้ำและลดความเสี่ยงของอาการลิ้นแห้งที่อาจมีส่วนทำให้อาการไม่สบายที่ลิ้นแย่ลง คุณยังสามารถวางก้อนน้ำแข็งตรงบริเวณที่เกิดตุ่มพองบนลิ้นได้เช่นกันเพื่อให้ความเย็นสัมผัสถูกลิ้นของคุณอย่างเต็มที่ คุณสามารถเลียก้อนน้ำแข็งได้บ่อยครั้งตามต้องการ แพทย์บางส่วนแนะนำให้เลือกทานอาหารที่มีฤทธิ์ในการลดการแสบร้อนอย่างโยเกิร์ตเพื่อช่วยให้อาการเจ็บและไม่สบายที่ลิ้นบรรเทาลง  พยายามทานอาหารที่เย็นเพื่อเพิ่มผลลัพธ์ในการลดการแสบร้อน ผลิตภัณฑ์นมประเภทต่างๆ อย่างโยเกิร์ต ไอศกรีม และนมสามารถช่วยบรรเทาอาการเจ็บบนลิ้นของคุณ รวมถึงอาหารอื่นๆ อย่างพุดดิ้งหรือไอศกรีมแท่งเช่นเดียวกัน อาหารและผลิตภัณฑ์บางประเภทอาจส่งผลให้อาการเจ็บและบวมที่เกิดจากตุ่มบนลิ้นแย่ลงได้ พยายามหลีกเลี่ยงอาหารต่างๆ ที่ทำให้อาการเจ็บบนลิ้นแย่ลงอย่างอาหารรสเผ็ดหรืออาหารที่เป็นกรดรวมถึงงดใช้ยาสูบ  อาหารและเครื่องดื่มที่เป็นกรดต่างๆ เช่น มะเขือเทศ น้ำส้ม น้ำอัดลม และกาแฟ สามารถส่งผลให้คุณรู้สึกเจ็บที่ลิ้นมากยิ่งขึ้น รวมถึงหลีกเลี่ยงการทานพริกไทย พริกป่น อบเชย และใบสะระแหน่ด้วยเช่นกัน หลีกเลี่ยงการสูบบุหรี่หรือใช้ยาสูบแบบเคี้ยวที่เป็นสาเหตุทำให้อาการไม่สบายที่ลิ้นแย่ลง หากคุณสงสัยว่าตุ่มบนลิ้นของคุณเกิดจากการแพ้อาหาร ให้หลีกเลี่ยงอาหารที่คุณคาดว่าเป็นสาเหตุทำให้เกิดตุ่มบนลิ้นและสังเกตดูว่าอาการดีขึ้นหรือไม่ แปรงฟันและใช้ไหมขัดฟันทุกวันเช้าเย็นและหลังมื้ออาหารรวมถึงหมั่นตรวจสุขภาพช่องปากเป็นประจำเพื่อรักษาสุขภาพของฟัน ลิ้น และเหงือกให้ดีอยู่เสมอ นอกจากนี้ความสะอาดของช่องปากยังสามารถป้องกันการเกิดตุ่มบนลิ้นได้อีกด้วย  หมั่นแปรงฟันและใช้ไหมขัดฟันทุกครั้งหลังมื้ออาหาร เนื่องจากเศษอาหารที่ติดอยู่ตามซอกฟันเป็นแหล่งสำคัญของเชื้อโรคซึ่งเป็นสาเหตุทำให้เกิดการติดเชื้อ แต่หากไม่มีแปรงสีฟัน คุณสามารถเคี้ยวหมากฝรั่งแทนได้เช่นกัน  ไปพบทันตแพทย์อย่างน้อย 2 ครั้งต่อปีเพื่อทำความสะอาดฟันและตรวจสุขภาพช่องปาก โดยส่วนใหญ่แล้วตุ่มบนลิ้นจะหายดีเองโดยที่คุณไม่จำเป็นต้องรักษาด้วยวิธีใดๆ ซึ่งตุ่มบนลิ้นมักหายดีภายในไม่กี่ชั่วโมงหรือไม่กี่วันเท่านั้น ควรไปพบแพทย์หากคุณมีอาการเจ็บหรือไม่สบายที่ลิ้นหรือตุ่มบนลิ้นดูไม่มีท่าทีที่จะบรรเทาลง
ใช้ยาอมหรือสเปรย์แก้เจ็บคอ. กลั้วปากด้วยน้ำยาบ้วนปากที่ผสมสารฆ่าเชื้อ. ปรึกษาแพทย์. รับการตรวจและวินิจฉัย. รักษาตุ่มที่ลิ้นด้วยการใช้ยา. กลั้วปากด้วยน้ำเกลือ. ดื่มน้ำเย็น. เลียก้อนน้ำแข็ง. ทานอาหารที่ช่วยบรรเทาอาการแสบร้อน. หลีกเลี่ยงอาหารและผลิตภัณฑ์ที่เพิ่มอาการไม่สบายที่ลิ้น. รักษาสุขภาพช่องปาก. พยายามไม่ยุ่งกับตุ่มบนลิ้นมากนัก.
https://www.wikihow.com/Get-Rid-of-Bumps-on-Your-Tongue https://www.wikihow.com/Get-Rid-of-Bumps-on-Your-Tongue https://www.wikihow.com/Get-Rid-of-Bumps-on-Your-Tongue
Using Over-the-Counter Treatments Seeing Your Doctor and Taking Prescription Medications Treating with Non-Medical Remedies